== Fotorekognoscering ==
Under 2. Verdenskrig opstod ''Fighter Reconnaissance'' (FR), som var hurtige fly, der i lav højde trængte ind i fjendtligt luftrum for at fotografere udvalgte mål, f.eks. kamuflerede styrker. Da flyene samtidigt var ensædede blev opgaven lettere stressende for piloterne. Løsningen var at lade flere kameraer optage samtidige, overlappende billeder. Kameraer monteret med et synsfelt skråt til højre kaldes for ''Right Oblique'' (R), skråt til venstre ''Left Oblique'' (L) og skråt fremad for ''Nose Oblique'' (N). Lodrette kameraer betegnes tilsvarende ''Vertical'' (V). Kameraer i venstre side med forskellige depressionsvinkler og/eller objektiver nummereres L1 og L2 (tilsvarende med de andre)<ref name="Luft & Rum">Palle Sick et al: ''Flyvevåbnets ESK 729 – dens fly og dens virke'', s. 37-45 i ''Luft- og Rumfartsårbogen 1983-84'', 1983, Luft- og Rumfartsforlaget, {{ISBN|87-88396-02-9}}</ref>.
 
En anden løsning var at automatisere fotograferingen med intervalometre (''Pictures Per Second''), hvor piloten kunne koncentrere sig om at undgå antiluftskytset og kameraerne optog typisk otte billeder i sekundet. Foruden at fremme en succesrig mission giver det også mulighed for stereoskopiske betragtninger<ref name="Luft & Rum"/>.
Jura Juridiske_begreber Politik Samfund Militær Historie Sikkerhed Kriminalitet